Det kan være ulike årsaker til at en bidragspliktig ikke betaler. Dersom du av ulike årsaker ikke kan betale bidrag må du kontakte NAV, og gi beskjed om det. Du vil måtte dokumentere din formue, samt arbeids- og inntektsforhold.Ubetalt bidrag samles opp som bidragsgjeld hos NAV. Dersom man er registrert med gjeld hos NAV vil det automatisk kunne gjøres trekk i utbetalinger av for eksempel skattepenger og etterbetalinger fra NAV. Man kan kontakte NAV Innkreving for å avtale en betalingsordning for bidragsgjeld. Betales ikke faktura fra NAV Innkreving eller avdrag som avtalt vil NAV ofte iverksette tvangsinnkreving som kan innebære lønnstrekk og utleggspant.